**Hodnotenie žiakov v čase mimoriadnej situácie.**

Základná škola, org. zložka Spojenej školy Turzovka, v súlade s aktualizovaným ***Usmernením Ministerstva školstva na hodnotenie žiakov základných škôl v čase mimoriadnej situácie spôsobenej prerušením vyučovania v šk. roku 2019/2020*** zo dňa 20. 4. 2020 vydáva nasledujúce rozhodnutie:

1. **stupeň**

Žiaci v ročníkoch 1. – 4. budú priebežne hodnotení slovne a záverečné hodnotenie bude nasledovné:

* predmety – *MAT, SJL, ANJ, PRV, PDA, VLA* budú **HODNOTENÉ SLOVNE**,
* predmety – *PVC, TSV, VYV, HUV, NBV, ETV, INF* nebudú hodnotené, na vysvedčení budú mať žiaci uvedené **ABSOLVOVAL.**
1. **stupeň**

Žiaci v ročníkoch 5. – 9. budú priebežne hodnotení slovne a  záverečné hodnotenie bude nasledovné:

* predmety – *MAT, SJL, ANJ, NEJ, GEG, FYZ, BIO, DEJ, CHE* budú **HODNOTENÉ SLOVNE**,
* predmety – *INF, OBN, THD, TSV, VYV, HUV, SEE, NBV, ETV* nebudú hodnotené, na vysvedčení budú mať žiaci uvedené **ABSOLVOVA**L.

Slovné hodnotenie (4 stupne) bude realizované v troch stupňoch. Štvrtý sa uplatňovať nebude.

 a/ dosiahol veľmi dobré výsledky,

 b/ dosiahol dobré výsledky,

 c/ dosiahol uspokojivé výsledky,

 ~~d/ dosiahol neuspokojivé výsledky.~~

Pri slovnom hodnotení žiaka bude braný do úvahy jeho prístup k dištančnému vzdelávaniu, aktivita pri plnení dištančných úloh, komunikácia s vyučujúcim a ochota pracovať.

**Všeobecné ustanovenie:**

V čase mimoriadnej situácie **nemôže** byť žiak zo žiadneho predmetu hodnotený stupňom prospechu **DOSIAHOL NEUSPOKOJIVÉ VÝSLEDKY**, t.j. nemôže opakovať ročník.

Ale aj v čase mimoriadnej situácie je možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr 2 mesiace po obnovení vyučovania v školách alebo do 31.08.2020. O preskúšaní žiaka rozhodne pedagogická rada. **Preto prosíme žiakov i rodičov, aby dištančné vzdelávanie brali zodpovedne a vážne.**

Prerokované na pedagogickej rade dňa 30. 04. 2020

Mgr. Rastislav Bakajsa, riaditeľ školy